Բոլորիս մոտ թարմ են ապրիլյան թեժ օրերի հիշողությունները, թարմ են կորստի ցավն ու կսկիծը եւ մեր հերոս զավակների ու եղբայրների սխրանքը: Օրհասական պահին հայ ժողովուրդը կրկին դրսեւորեց անօրինակ միասնություն` շատ կարճ ժամանակում համախմբվելով եւ պաշտպանելով իր արժանապատվությունը: Հայրենի երկրի սահմանին կանգնած զինվորը կրկին ցույց տվեց իր ոգու եւ բազկի ուժը` հետ շպրտելով սանձազերծ հակառակորդին: